**INFORMÁCIA O SPRACÚVANÍ OSOBNÝCH ÚDAJOV V SÚVISLOSTI S OPATRENIAMI PROTI ŠÍRENIU OCHORENIA COVID-19 PRI VSTUPE DO PRIESTOROV ZAMESTNÁVATEĽA od 22.11.2021**

Vážený zamestnanec,

týmto si Vám dovoľujeme poskytnúť informácie o spracúvaní Vašich osobných údajov týkajúcich sa informácií vo vzťahu k ochoreniu COVID–19 v súlade s ustanoveniami Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej ako „***Nariadenie***“).

**Prevádzkovateľ spracúvania a jeho kontaktné údaje**

Prevádzkovateľom je spoločnosť **\_\_\_\_\_\_\_\_\_\_\_\_\_\_\_\_\_\_\_**, so sídlom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, IČO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, zapísaná v: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ďalej ako „***Prevádzkovateľ***“). Prevádzkovateľa a jeho zodpovednú osobu, ak je určená, môžete vo veciach týkajúcich sa spracúvania osobných údajov kontaktovať písomne na vyššie uvedenej adrese alebo elektronicky na e-mailovej adrese \_\_\_\_\_\_\_\_\_\_\_\_\_\_\_\_\_\_\_\_.

**Účel, právny základ a ďalšie informácie o spracúvaní**

**Účel spracúvania**: Účelom spracúvania je splnenie povinnosti dočasného podmieňovania vstupu zamestnanca na pracovisko Prevádzkovateľa ako jeho zamestnávateľa preukázaním sa potvrdením o absolvovaní očkovania proti ochoreniu COVID-19, alebo potvrdením o prekonaní ochorenia COVID-19 alebo potvrdením o negatívnom výsledku testu na ochorenie COVID-19 alebo vykonaním testu na ochorenie COVID-19 u zamestnávateľa, ktoré je platné v zmysle nariadeného opatrenia Úradu verejného zdravotníctva SR prijatého na základe rozhodnutia vlády SR. Vyššie uvedené opatrenie bolo prijaté vyhláškou Úradu verejného zdravotníctva SR č. \_\_\_\_\_\_\_\_\_\_, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa (ďalej ako „***Vyhláška***“) u zamestnancov vstupujúcich do priestorov prevádzky a iných priestorov Prevádzkovateľa ako ich zamestnávateľa. Kontrola je realizovaná v rámci plnenia zákonných povinností Prevádzkovateľa pri plnení opatrení na predchádzanie vzniku a šírenia prenosných ochorení a opatrení pri ohrození verejného zdravia.

**Právny základ**: Plnenie zákonných povinností v zmysle čl. 6 ods. 1 písm. c) Nariadenia vyplývajúcich z nasledujúcich právnych predpisov:

1. *zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, § 48, ods. (4), písm. ab),*
2. *zákona č. 311/2001 Z. z. Zákonník práce v znení neskorších predpisov, § 250b ods. (6) a*
3. *Vyhlášky (Úradu verejného zdravotníctva) prijatej na základe vyššie uvedených zákonov.*

**Rozsah spracúvaných osobných údajov**: Bežné osobné údaje uvedené na príslušnom doklade (potvrdení špecifikovanom vyššie) a osobitná kategória osobných údajov – **údaj o zdravotnom stave** (údaj výsledku testu na ochorenie COVID-19, o prekonaní tohto ochorenia alebo o absolvovaní očkovania proti tomuto ochoreniu), pričom ako Váš zamestnávateľ disponujeme iba kontextovou informáciou o vyššie uvedených skutočnostiach (Vašom zdravotnom stave), ktorá je potvrdená nahliadnutím do vyššie uvedených dokladov pri plnení našich zákonných povinností, v dôsledku vedomosti o údajoch povinne spracúvaných v rámci bežnej pracovnoprávnej agendy, napr. v súvislosti s Vašou PN alebo prekážkami v práci na Vašej strane v prípade, ak sa rozhodnete nepredložiť žiaden z vyššie označených dokladov a netestovať sa na pracovisku.

**Príjemcovia:** Nevyhotovujeme kópie Vami predložených dokladov, s týmito údajmi sa len fyzicky oboznámi náš pracovník pri vstupe do objektu – oprávnená osoba Prevádzkovateľa alebo zamestnanec nášho dodávateľa v postavení sprostredkovateľa poskytujúceho strážne a bezpečnostné služby, ktorý je viazaný povinnosťou mlčanlivosti. Vaše osobné údaje nebudú poskytované do tretích krajín alebo medzinárodných organizácií ani žiadnym ďalším organizáciám.

**Povinnosť poskytnúť údaje a doklady:** Vyhláška nám ako zamestnávateľovi nariaďuje zakázať vstupy do prevádzkových priestorov spoločnosti pre osoby, ktoré sa nepreukážu žiadnym z vyššie uvedených dokladov a nebudú sa chcieť dať otestovať priamo na pracovisku na ochorenie COVID-19, pričom podľa Vyhlášky a vyššie uvedených právnych predpisov sme oprávnení do týchto dokladov nahliadať.

**Doba uchovávania:** Údaje zahrnuté vo vyššie uvedených dokladov nijako neuchovávame. Kontrolu vstupov spojenú s nahliadaním do dokladov uvedených v predchádzajúcej vete budeme vykonávať iba počas doby ustanovenej Vyhláškou, a to od \_\_\_\_\_\_\_\_\_\_\_\_\_od \_\_\_\_\_\_ do uplynutia \_\_\_\_\_\_\_\_\_\_\_ (alebo do zrušenia povinností uložených vyššie uvedenou Vyhláškou \_\_\_\_\_\_\_\_\_\_).

**Práva dotknutých osôb:** Ako dotknutá osoba máte v súvislosti so spracúvaním Vašich osobných údajov viacero práv, napr. právo na prístup k Vašim osobným údajom. Všetky bližšie informácie o Vašich právach v súvislosti s ich spracúvaním Prevádzkovateľom nájdete v kompletnej informačnej povinnosti Prevádzkovateľa, ktorú nájdete na personálnom oddelení / zverejnenú v internej sieti Prevádzkovateľa / na inom viditeľnom mieste v priestoroch Prevádzkovateľa a s ktorou Vás Prevádzkovateľ už oboznámil.

V \_\_\_\_\_\_\_\_\_\_\_\_\_, dňa \_\_\_\_.\_\_\_\_\_.\_\_\_\_\_\_